สวัสดีค่ะ คืออยากสอบถามว่า ประจำเดือนขาดมา4-5วันแล้วก็เจ็บช่วงเต้านมอะค่ะ รู้สึกเหมือนจะเป็นประจำเดือน เพราะมีสัญญาณเตือนแล้ว แต่ประจำเดือนก็ไม่มา ปกติแล้วคือ ประจำเดือนจะมาในช่วงวันที่16-17ไม่เกินนี้ค่ะ แต่มันมาไม่ค่อยปกติประมาณ2-3เดือนแล้วค่ะ คืออก่อนหน้านี้ทานยาคุมกำเนิดแต่ว่าทานบ้างไม่ทานบ้างอ่ะค่ะ แล้วก็ทานไม่ค่อยตรงเวลา พอช่วงหลังๆมาเลิกทานยาคุมกำเนิดได้ประมาณ1เดือนจะเข้า2เดือน ประจำเดือนก็เริ่มขาดไปประมาณ4-5วัน คืออยากทราบอาการแบบนี้จะเกี่ยวข้องกับการทานยาคุมกำเนิดไม่ตรงเวลาและก็ทานวันเว้นวันรึป่าวคะ? พอดีพี่สาวหนูเขาสงสัยว่าอาการแบบนี้ มันจะเสี่ยงทำให้ท้องได้รึป่าว หรือว่าเป็นโรคร้ายแรงอะไรรึป่าว
สวัสดีค่ะ การรับประทานยาคุมกำเนิดไม่เป็นเวลา กินวันเว้นวัน เป็นสาเหตุที่ทำให้มีเลือดออกผิดปกติทางช่องคลอดดังกล่าวมาได้ การวินิจฉัยอื่นๆที่เป็นไปได้เช่น ภาวะแทรกซ้อนจากการตั้งครรภ์เช่นแท้ง ท้องนอกมดลูก หรือมีภาวะไข่ไม่ตก ถุงน้ำรังไข่ การติดเชื้อหรือมีเนื้องอกในอวัยวะสืบพันธุ์ควรรับประทานยาคุมกำเนิดสม่ำเสมอทุกวัน คลาดเคลื่อนวันละไม่เกิน 3 ชั่วโมง ถ้ากินยาคุมกำเนิดดีแล้ว แต่ยังมีอาการอยู่ แนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์